גירוש יפו (1914)

גירוש יפו היה אירוע בתקופת מלחמת העולם הראשונה, בו גורשו מיפו למצרים יהודים בעלי אזרחות רוסית.

== הגירוש ==
בחורף 1914 פרסם ג'מאל פחה, המפקד הצבאי העליון בחזית ארץ-ישראל וסוריה מטעם השלטונות העות'מאניים, צו לגירושם של נתיני רוסיה למצרים.

מושל יפו, בהאא א-דין, ניצל את עגינתה של האוניה האיטלקית "פלוריו" בנמל יפו, ובצהרי 17 בדצמבר, נר חמישי של חנוכה, (שכונה מאז "יום חמישי השחור") פשטו שוטרים וחיילים על רחובות יפו ותל אביב וחטפו כ-700 נפש - גברים, נשים וטף. רבים הופרדו ממשפחותיהם ומרכושם. פרטי הנחטפים תועדו ב"פנקס המגורשים" (המצוי בארכיון הציוני). החטופים הועלו בכוח על סירות שהובילו אותם אל האוניה, שם נבזזו מהם כסף וחפצי ערך שהיו ברשותם בטענה שעליהם לממן את הנסיעה, ובשעות הערב הפליגה האוניה לאלכסנדריה.

משה סמילנסקי תיאר את האירוע:

ביישוב השתררה בהלה עצומה. כשלושים עסקני ציבור מיפו ומירושלים חתמו על עצומה שנשלחה לשער העליון בקושטא, ובה דרישה לעצור מיד את הגירוש ואף לפטר את מושל יפו. בסופו של דבר נכנע השער העליון ללחצים וציווה על ביטול פקודת הגירוש, אך המגורשים לא הוחזרו לארץ.

=== תוצאות ===
פליטים מארץ-ישראל מגיעים באניה האמריקאית "טנסי" למצרים, [[1915]]
במצרים הוקם "ועד העזרה לגולי ארץ ישראל וסוריה", שתמך במגורשים. השלטון הבריטי במצרים שיכן את הפליטים במתקנים כגון ורדיאן וגבארי, שם התאפשרו חיי קהילה עם מסגרות תרבויות וחינוכיות.

התוצאה הישירה של גירוש יפו הייתה התעת'מנות של למעלה מ-15,000 איש שבקשו בדרך זו למנוע את גירושם מהארץ בעתיד, ובמקביל עזיבה של למעלה מ-10,000 איש שיצאו מן הארץ מיוזמתם. ביוזמת השגריר האמריקאי בקושטא, הנרי מורגנטאו, שוגרה לארץ אניית המלחמה האמריקנית "טנסי", כדי לסייע בפינוי היהודים המבקשים לצאת. האוניה נסעה הלוך ושוב בין יפו לאלכסנדריה, והעבירה אלפים למצרים.

<gallery>
פליטים יהודים מארץ - ישראל במצרים בימי מלחמת העולם הראשונה ( 1915) על סיפון א-PHG-1016518.png|פליטים יהודים מארץ-ישראל על סיפון האונייה "טנסי", 1915
זבוטינסקי זאב באלכסנדריה בחברת מגורשי ארץ - ישראל ( ינואר 1915) .-PHG-1023327.png|זאב ז'בוטינסקי באלכסנדריה בחברת מגורשי ארץ-ישראל, ינואר 1915
פליטים מארץ - ישראל במצרים ( אלכסנדריה) בימי מלחמת העולם הראשונה ( 1916) .-PHG-1020167.png|פליטים מארץ-ישראל באלכסנדריה, 1916
פליטים מארץ - ישראל במצרים ( אלכסנדריה) בימי מלחמת העולם הראשונה ( 1916) .-PHG-1020180.png|פליטים מארץ-ישראל באלכסנדריה, 1916
בית- הספר הירושלמי של לנדאו בשהותה במצרים בימי המלחמה העולמית הראשונה ( 1915) -PHG-1003813.png|בית הספר הגולה של "מיס לנדאו" במצרים, 1915
בית חולים לפליטים מארץ ישראל במצרים המחלקה לילדים ( 1915) .-PHG-1003815.png|בית חולים לפליטים מארץ ישראל במצרים - המחלקה לילדים, 1915
</gallery>

==ראו גם==
*גירוש תל אביב

== קישורים חיצוניים ==

* 
* 
* 
* [http://www.zionistarchives.org.il/AttheCZA/Pages/WorldWarI.aspx גירוש יהודי תל אביב בשנת 1914], באתר הארכיון הציוני
* יגאל עילם, [http://elam.sapir.ac.il/category/1922-1914/אסיה-1922-1914/ 1914, בתוך כרוניקה של העם היהודי בעת החדשה], אתר מכללת ספיר
* [https://isragen.org.il/פליטי-ארץ-ישראל-באלכסנדריה-מצרים/ פליטי ארץ ישראל באלכסנדריה, מצרים], באתר העמותה הישראלית לחקר שורשי משפחה
*מנחם יצחק קליונר, [http://dtalkville.com/KS_MEM_Project/KS_megilat_ks/KS_Megilat_KS_page001.asp מגילת כפר סבא - קורות הגולים בכפר-סבא תרע"ז-תרע"ח], הוצאת מתתיהו אליהו, יפו, תר"פ-1920.
*

==הערות שוליים==

*
קטגוריה:התקופה העות'מאנית בארץ ישראל
קטגוריה:היישוב היהודי בארץ ישראל בימי מלחמת העולם הראשונה
קטגוריה:יפו: היסטוריה
קטגוריה:גירוש יהודים
קטגוריה:1914